folketidende.dk - Lolland og Falster samlet et sted - Forside - Udland - Eksrådgiver under Ukraine-høring: Pas på Ruslands løgne
Fiona Hill (til højre) og David Holmes (til venstre) blev torsdag taget i ed, inden de gav deres udtalelser og svarede på spørgsmål i Repræsentanternes Hus i Washington.
21. november 2019 kl. 16:45 Af Ritzau
Det er en "falsk fortælling", at det skulle være Ukraine og ikke Rusland, der blandede sig i USA's præsidentvalg i 2016.
Også David Holmes, der er politisk rådgiver på den amerikanske ambassade i Ukraine, udtaler sig torsdag i Repræsentanternes Hus.
Han henviser blandt andet til en telefonsamtale mellem USA's ambassadør i EU, Gordon Sondland, og Donald Trump.
Sondland vidnede onsdag selv i Repræsentanternes Hus.
Ifølge David Holmes spurgte Trump over telefonen Sondland, om den ukrainske præsident ville komme til at iværksætte en undersøgelse.
- Det kommer han til, svarede Sondland ifølge Holmes.
Det vides ikke nøjagtig, hvilken undersøgelse der var tale om.
Ved onsdagens høring fortalte Sondland, hvordan han var en del af planen om at skulle presse Ukraines regering til at indlede en undersøgelse af Joe Biden og hans søn Hunter Biden.
Til gengæld skulle Ukraine få et møde med Trump i Det Hvide Hus.
- Jeg fulgte præsidentens ordre, sagde Sondland onsdag.